**Republika e Shqipërisë**

**Ministria e Arsimit dhe Sportit**

**Përmirësimi i aksesit të barabartë në shërbimet publike të standardit të lartë nëpërmjet operacionit Govtech**

**Termat e Referencës**

**për**

***Ekspertin e Edukimit për aktivitetet e SmartLab-eve***

***REF NR-AL-AKSHI-512876-CS-INDV***

1. **PËRMBAJTJA**

Banka Botërore po financon Programin "Përmirësimi i aksesit të barabartë në shërbimet publike të standardit të lartë nëpërmjet operacionit Govtech", me synimin që të transformojë të mësuarit, të modernizojë shërbimin ndaj klientit dhe të sigurojë akses për të gjithë qytetarët, së bashku me Agjencinë Kombëtare për Shoqërinë e Informacionit (AKSHI në vijim) si agjencia kryesore e zbatimit të Programit.

Programi strukturohet në tre Fusha Rezultatesh:

**Fusha e Rezultateve 1: Përmirësimi i qasjes në shërbimet elektronike dhe përvojës së përdoruesit.** Kjo FR do të mbështesë qëllimet e programit qeveritar për përmirësimin e: (i) përdorshmërisë, efikasitetit dhe proaktivitetit të portalit e-Albania; dhe (ii) cilësisë së shërbimeve digjitale, për të ofruar zgjidhje të përparuara dhe ndërvepruese në platforma të sigurta, si dhe për të përmirësuar Standardet e Shërbimit Digjital.

**Fusha e Rezultateve 2: Rritja e aftësive dhe gjithë përfshirjes digjitale.**  Kjo FR do të mbështesë objektivat e programit për Transformimin Digjital Shqiptar, për të transformuar të mësuarit, për të modernizuar shërbimin ndaj klientit dhe për të siguruar akses për të gjithë qytetarët.

**Fusha e Rezultateve 3: Forcimi i mundësuesve parësorë të GovTech-ut.** Kjo FR mbështet Qeverinë e Shqipërisë në objektivat e programit të saj për: (i) forcimin e të dhënave të qeverisjes, sigurinë dhe transparencën e të dhënave; dhe (ii) adoptimin e sistemeve digjitale të mundshme, kërkesave dhe proceseve inteligjente. Përveç kësaj, aspekte të kësaj FR janë ndërvepruese për aq kohë sa mbështesin arritjet e rezultateve të FR 1 dhe 2: për shembull, shërbimet pro-aktive kërkojnë një kontroll të mirë të të dhënave.

Këto Terma Reference (ToR), i referohen veçanërisht Fushës së Rezultatit 2 dhe aktiviteteve të SmartLab-eve, siç janë të ilustruara edhe në Aneksin 1. Duke qenë se AKSHI është Agjencia kryesore përgjegjëse e zbatimit për arritjen e rezultateve të Programit dhe për aktivitetet e SmartLab-eve, ata do të caktojnë specifikimet teknike të pajisjeve TIK, do të prokurojnë, instalojnë dhe vendosin SmartLab-et në 200 shkolla, do të sigurojnë disponueshmërinë e internetit me kapacitetin e nevojshëm, do të ofrojnë mbështetje për mirëmbajtjen e pajisjeve dhe do të jenë përgjegjës për SMIP-in në shkolla. Ministria e Arsimit dhe Sportit (MAS) do të jetë përgjegjëse për zbatimin e aktiviteteve të SmartLab-eve dhe nuk do të kufizohet për zhvillimin dhe ofrimin e kurrikulës TIK për klasat 1-3, gjetjen e një zgjidhje e-learning për Numeracionin në klasat 1-3, zhvillimin dhe zbatimin e strategjive të vazhdueshme për zhvillimin profesional të mësuesve dhe drejtorëve të shkollave, vlerësimin e mësimnxënies nga nxënësit dhe raportimin e rezultateve tek AKSHI brenda afateve (Detajet për SmartLab-et janë në Aneksin 1).

MAS kërkon të rekrutojë një Ekspert në fushën e arsimit dhe me ekspertizën e nevojshme, ashtu siç shpjegohet në seksionin e kualifikimeve dhe eksperiencës në këtë ToR, për të udhëhequr aktivitetet për ngritjen e kapaciteteve, duke përfshirë zhvillimin e vazhdueshëm profesional të mësuesve dhe drejtorëve të shkollave dhe të ofrojë udhëzime të përgjithshme teknike për përdorimin e teknologjisë në arsim për ofrimin e kurrikulave dhe vlerësimeve për mësimnxënien, brenda kornizës të aktiviteteve të SmartLab-eve, në kuadër të Projektit GovTech.

1. **OBJEKTIVAT**

Detyra e Ekspertit në fushën e arsimit është të ofrojë mbështetje të përgjithshme teknike për aktivitetet e SmartLab-eve, me fokus të veçantë në ngritjen e kapaciteteve për zbatimin e aktiviteteve për SmartLab-et, duke përfshirë zhvillimin e vazhdueshëm profesional të mësuesve dhe drejtorëve të shkollave, përdorimin e SmartLab-eve për ofrimin e kurrikulave të TIK dhe aftësive themelore, dhe monitorimin dhe vlerësimin e inputeteve dhe proceseve arsimore për arritjen e objektivave të SmartLab-eve.

Detyrat specifike:

***Kurrikula dhe Përmbajtja***

***•*** Detyrat specifike do të përfshijnë:

• Koordinimin dhe lehtësimin e paraqitjes së kurrikulave të TIK të klasave 1-3 dhe mësimdhënien e kurrikulave të TIK, duke përdorur platformën Code Monkey.

• Koordinimin dhe lehtësimin e mësimdhënies për Numeracionin në klasat 1-3, duke përdorur platformën Code Monkey dhe zgjedhjen e një platforme digjitale të përshtatshme për të mësuarit në mënyrë efektive të Numeracionit, për nxënësit e klasave 1-3.

• Të punojë me mësuesit dhe ekspertët e arsimit për të forcuar aftësitë e mësimdhënies, duke përdorur SmartLab-et.

***Ngritja e kapaciteteve***

***•*** Në bashkëpunim me Drejtoritë/Sektorët përkatës të MAS, ASCAP dhe agjencitë e tjera të varësisë, të drejtojë përgatitjen e një strategjie dhe plani gjithëpërfshirës të zhvillimit të kapaciteteve, për përdorimin e teknologjisë në arsim brenda kuadrit të aktiviteteve të SmartLab-eve. Strategjia dhe plani do të përfshijë ngritjen e kapaciteteve të punonjësve në MAS, Drejtorive Arsimore Rajonale dhe Vendore, mësuesve të TIK dhe klasave fillore, drejtorëve të shkollave dhe drejtuesve të rrjeteve të zhvillimit profesional të mësuesve**.**

***•*** Koordinon zbatimin e planit gjithëpërfshirës të ndërtimit të kapaciteteve, monitoron zbatimin dhe lehtëson procesin dhe vlerëson ndikimin e iniciativave për ngritjen e kapaciteteve.

***•*** Këshillon për ndërveprimet prindër/komunitet në shkollë për SmartLab-et.

***Vlerësimi***

• Koordinon me institucionet përkatëse për zhvillimin e mjeteve të ndryshme të vlerësimit për të nxënët, vlerësimit formues dhe përmbledhës, vërteton mjetet dhe lehtëson zbatimin e tyre për nxënësit e klasave 1-3 në shkollat ​​me SmartLab-e.

• Ndihmon në ndarjen e vlerësimeve për mësuesit dhe shkollat, ​​për të përmirësuar performancën.

**3.** **KËRKESAT PËR RAPORTIM**

Eksperti do t'i raportojë Menaxherit të Projektit të SmartLab-eve dhe Drejtorit të Përgjithshëm të Zhvillimit për Arsimin dhe Sportin. Eksperti do të punojë në bashkëpunim me MAS, ASCAP dhe aktorë të tjerë, duke siguruar që projekti të menaxhohet në mënyrë efikase dhe në përputhje me objektivat e Dokumentit të Vlerësimit të Projektit (PAD), Marrëveshjes së Huasë dhe Manualit Operacional të Projektit (POM).

1. **KOHËZGJATJA E DETYRËS**

Eksperti do të punojë në ambientet e MAS në Tiranë dhe me kohë të plotë gjatë peridhës së kryerjes së detyrës. Kohëzgjatja fillestare e detyrës është 12 muaj që nga nënshkrimi i kontratës dhe/ose hyrjes në fuqi së kontratës, dhe nëse specifikohet ndryshe në kontratë, me opsionin e rinovimit bazuar në performancën e punës. Ekspertit do t'i ofrohen mundësi për t'u zhvilluar profesionalisht, duke ndjekur trajnime dhe kurse gjatë periudhës së detyrës.

1. **KONTRIBUTI I KLIENTIT**

MAS do të mundësojë:

* Hapësirat dhe pajisjet e zyrës, lidhjen me internet dhe mjete komunikimi, të nevojshme që Eksperti të kryejë detyrat e caktuara.
* Të gjithë informacionin e kërkuar për kryerjen në mënyrë efektive të detyrave nga Eksperti.
* Të nxjerrë udhëzimet e nevojshme zyrtare për të gjitha drejtoritë, departamentet dhe agjencitë përkatëse për zgjerimin e bashkëpunimit me Menaxherin e Projektit, për t'i mundësuar atij/asaj kryerjen e detyrave në mënyrë efikase.

1. **KUALIFIKIMET, PËRVOJA DHE AFTËSITË**

Eksperti duhet të ketë:

* Diplomë Master në një fushë të përshtatshme për zhvillimin e politikave arsimore dhe bashkëpunimin ndërkombëtar (e preferueshme Shkencat Shoqërore, ndërkombëtare apo humanitare).
* Të ketë të paktën 3 vite përvojë në mësimdhënie, në menaxhimin e programeve edukative dhe shkëmbimeve arsimore.
* Njohuri shumë të mira të gjuhës angleze, në nivel profesional, për korrespondencën e përditshme, prezantime dhe raportime.
* Aftësi të avancuara në përdorimin e programeve Microsoft Office (Word, Excel, PowerPoint), si dhe aftësi në menaxhimin e rrjeteve sociale dhe platformave digjitale si SIMP.
* Aftësi të mira organizative dhe menaxheriale, përfshirë koordinimin e aktiviteteve komplekse me shumë aktorë, planifikim strategjik dhe raportim mbi ecurinë e projekteve.
* Të punojë në mënyrë të pavarur dhe në grup, në ambiente me presion kohor dhe në kushte dinamike pune.
* Përvojë pune me organizata ndërkombëtare, donatorë dhe aktorë zhvillimi që veprojnë në fushën e arsimit, rinisë, përfshirjes sociale apo inovacionit.

1. DEKLARATA E KONFIDENCIALITETIT

Të gjitha të dhënat dhe informacionet e marra nga MAS dhe burime të tjera, për qëllimin e kësaj detyre do të trajtohen në mënyrë konfidenciale dhe do të përdoren vetëm në lidhje me zbatimin e këtyre Termave të Referencës. Të gjitha të drejtat e pronësisë intelektuale që rrjedhin nga zbatimi i këtyre Termave të Referencës i takojnë MAS. Përmbajtja e materialeve shkresore të marra dhe të përdorura për këtë detyrë nuk mund të zbulohet me asnjë pale të tretë, pa autorizimin paraprak të shprehur me shkrim nga MAS.

1. **KRITERET E VLERËSIMIT**

Aplikantët që plotësojnë kërkesat e kualifikimit do të vlerësohen më tej bazuar në kriteret e mëposhtme:

1. Kualifikimet e përgjithshme – 30 pikë

2. Përvoja dhe aftësitë e përshtatshme për detyrën – 60 pikë

3. Gjuha – 10 pikë

1. **PËRZGJEDHJA**

Shërbimi do të zgjidhet sipas dispozitave të “Rregullores së Prokurimit të Bankës Botërore për Huamarrësit nën Financimin e Projekteve të Investimeve”, i krijuar më datë 1 Korrik 2016, rishikuar në Nëntor 2017, Gusht 2018 dhe Nëntor 2020, bazuar në Metodën e Përzgjedhjes së Individit.

**Aneksi 1**

**Përmirësimi i Aftësive Digjitale dhe Themelore**

Përmirësimi i aftësive digjitale dhe themelore do të arrihet kryesisht përmes SmartLab-eve dhe infrastrukturës mbështetëse, mbështetjes për mësimdhënien dhe mësimnxënien (me një theks të fortë për qasje gjithëpërfshirëse), me ngritjen e kapaciteteve sistematike në 200 shkollat fillore.

Kjo nismë do të mbështesë gjithashtu pilotimin e zgjidhjeve digjitale për mësimin në distancë në një shkollë kolektive dhe një shkollë në distancë, ku shumica e nxënësve janë nga komuniteti Rom. SmartLab-et do të përdoren kryesisht për të mësuar aftësitë digjitale dhe themelore (duke filluar me Numeracionin) nga klasa 1 deri në 3, si pjesë e kurrikulës kombëtare, si dhe për të mbështetur potencialisht zbatimin e kurrikulës së TIK-ut në nivelet më të larta.

Për sa i përket zbatimit të renditjes, ai do të mbështesë krijimin e strategjisë për kurrikulën dhe aftësitë digjitale. Më pas, pasi të ngrihen kapacitetet dhe të bëhen ndryshimet e nevojshme pedagogjike në vitin e parë, ai do të zgjerohet në mësimdhënien për aftësimin e Numeracionit. Programi do të lehtësojë zbatimin e kurrikulës së miratuar të TIK, duke përdorur Code Monkey (një platformë për aftësitë digjitale që përdoret tashmë në Shqipëri dhe financohet jashtë këtij Programi).

Për aftësitë themelore, Programi do të fillojë me mbështetjen e aftësive të Numeracionit, duke gjetur një zgjidhje të përshtatshme të Numeracionit online, që mund të pilotohet dhe përdoret në 200 SmartLab-et e mbështetura përmes PforR, si dhe investime shtesë në platformat e tjera (me të gjitha platformat që funksionojnë brenda një kornizë të përcaktuar qeverisësë të të dhënave, për të siguruar mbrojtje të fortë të të dhënave, veçanërisht për fëmijët). Në të gjitha rastet, zbatimi i programit do të përfshijë hartimin dhe zbatimin e kornizave të përshtatshme të vlerësimit, për të vlerësuar marrjen e njohurive nga fëmijët sipas klasës dhe kontributin e dhënë nga Smartlab-et për zhvillimin e tyre.

Një Komitet Drejtues do të sigurojë një pasqyrë të përgjithshme strategjike të zbatimit të Programit, koordinim ndërinstitucional të nivelit të lartë dhe një qasje të gjithë qeverisë për zbatimin e Programit.

Një Grup Pune (GP), i përbërë nga përfaqësues të nivelit të lartë, do të ofrojë këshilla për politikat dhe do të mbikëqyrë implementimin, duke përfshirë aspektet teknike të zbatimit të Programit për SmartLab-et.

AKSHI është agjencia përgjegjëse zbatuese për arritjen e rezultateve të Programit. Ata kanë një ekip teknikisht të kualifikuar, i cili është shumë i përkushtuar në zbatimin e programit të Transformimit Digjital të Qeverisë Shqiptare.

Për të forcuar mbledhjen e të dhënave dhe monitorimin e rezultateve të Programit, si dhe për të ndihmuar në përmbushjen e përgjegjësive në kuadër të IPF-së, AKSHI do të krijojë një Njësi Koordinimi (CU) të dedikuar. CU i ngritur brenda AKSHI-t do të merret me monitorimin e përgjithshëm të Programit të propozuar, duke përfshirë mbledhjen e të dhënave, zbatimin e planit M&E, verifikimin e DLI-ve dhe përgjegjësitë e besuara.

MAS do të udhëheqë aktivitetet e SmartLab-eve nga këndvështrimi arsimor dhe mësimor, duke përfshirë zhvillimin dhe vendosjen e përmbajtjes mësimore, ngritjen e kapaciteteve të mësuesve dhe përmirësimin e kurrikulës, si dhe sigurimin e të dhënave për sistemin e monitorimit dhe llogaridhënies për mësimdhënien. MAS do të caktojë një ekip për zbatimin e suksesshëm të PforR, me staf të brendshëm dhe ekspertë të jashtëm. Ky ekip pritet të punojë ngushtë me CU për të gjitha aktivitetet nën komponentin e SmartLab-eve.

CU do të mbajë takime të rregullta me ekipin e SmartLabeve në MAS, si dhe ekipi SmartLabeve në MAS do të ftohet në takimet e CU, kur të diskutohen çështjet e SmartLab-eve.